ไฟแนนซ์ทูเดย์
เป็นตารางงานที่ไม่แจ้งแก่สื่อใดๆ เมื่อวานนี้ รองนายกฯ สมคิด จาตุศรีพิทักษ์ และ รมว.คลัง อภิศักดิ์ ตันติวรวงศ์
1 ก.ค. 2560

โดย...ช.ชดา- เป็นตารางงานที่ไม่แจ้งแก่สื่อใดๆ เมื่อวานนี้ รองนายกฯ สมคิด จาตุศรีพิทักษ์ และ รมว.คลัง อภิศักดิ์ ตันติวรวงศ์ เกี่ยวก้อยกันไปเยี่ยมธนาคารแห่งประเทศไทย (ธปท.) หนึ่งในเสาหลักทางเศรษฐกิจ เพื่อขอทราบภาวะที่แท้จริงของเศรษฐกิจในขณะนี้คืออะไร ซึ่งคำตอบที่ได้จากผู้ว่าการแบงก์ชาติคงทำให้ดรีมทีมเศรษฐกิจของรัฐบาลนอนหลับสบายว่า ยังไม่มีวี่แววจะเกิดฟองสบู่ในภาวะเศรษฐกิจไทย- ช่วงนี้ลูกค้ารายย่อยของ ธนาคารสแตนดาร์ดชาร์เตอร์ด (ไทย) อาจไม่ได้รับความสะดวกบ้าง เพราะกำลังอยู่ระหว่างการถ่ายโอนธุรกิจไปอยู่ที่ ธนาคาร ทิสโก้ ไฟแนนเชียลกรุ๊ป ตามข้อตกลงทางธุรกิจ ซึ่งธนาคารจะทำหนังสือถึงลูกค้าในเร็วๆ นี้ เพื่อแจ้งรายละเอียดขั้นตอนการโอนย้ายลูกค้า ข้อมูลการเปลี่ยนแปลงของผลิตภัณฑ์และลูกค้ามีทางเลือกสิทธิของลูกค้า- นับเป็นเรื่องตลกแต่ไม่ขำ ที่กรมศุลกากรจะประมูลรถยนต์ของกลาง แต่กรมการขนส่งทางบกคัดค้านทางอ้อมว่า จะไม่จดทะเบียนให้ แต่สุดท้ายก็ยอม